kardosdrur/scandi-wiki huggingface dataset:
Ærede

Ærede er en tiltaleform, der benyttes i parlamenter og  retssale. I nogle lande er der adelige, der arver tiltaleformen.

Parlamentarisk brug

Danmark 
Fra 1849 til begyndelsen af 1970'erne tiltalte medlemmerne af folketinget hinanden "Det ærede medlem" i salen. Oprindeligt var det fulgt af valgkredsens navn: fx "Det ærede medlem fra Sorø Amts
2. kreds". Enkeltmandskredsene blev afskaffet i 1920, og tiltalen blev ændret til fx "Det ærede medlem Jens Møller".  
Fra 1970'erne begyndte folketingsmedlemmerne at tiltale hinanden med hr. eller fru, fx "hr. Jens Møller".  
Tidligere sagde man "Den højtærede minister". Nu er denne form afskaffet.

Storbritannien 
I Underhuset siger man stadig "højtærede" til nuværende og tidligere ministre og det "ærede medlem" til menige medlemmer af huset.  

Medlemmerne omtaler hinanden som "the honourable member for ..." eller "the right honourable member for ..." alt efter om de er medlem af (Privy Council). Medlemmerne omtaler som regel medlemmer fra deres eget parti som "My (right) honourable friend" og de fra andre partier som "the (right) honourable lady / gentleman"

I retssale og byåd   
I nogle engelsktalende lande kan dommere omtales som "His Honour" eller "Her Honour". Nogle borgmestre omtales på samme måde. I andre retssale bliver dommere og fremtrædende advokater tituleret "The Honourable".

Prædikater for engelske adelige 
 Hertuger: "The Most Noble" eller "His Grace".
 Hertugers ældste søn: Faderens anden titel (ofte en titel som jarl). 
 Hertugers ældste søns ældste søn: "Lord" (af farfaderens tredje titel (ofte et baroni)).
 Hertugers yngre sønner: "The Lord". 
 Hertugers døtre: "The Lady". 
 
 Marquesser "The Most Honourable"
 Marquessens ældste søn: Faderens anden titel (fx en titel som jarl)
 Marquessens ældste søns ældste søn: "Lord" (af farfaderens tredje titel)
 Marquessers yngre sønnner: "The Lord" 
 Marquessers døtre: "The Lady" 
 Jarler:  "The Right Honourable" (fx jarlen af Spencer, Viscount Althorp)
 Jarlers ældste søn: Faderens anden titel (ex "Viscount Althorp" (Prinsesse Dianas far John Spencer i 1924-1975) og (Dianas bror Charles Spencer i 1975-1992)) 
 Jarlers ældste søns sønner og døtre "The Honourable" (fx "The Honourable" Charles Spencer (1964-1975) og "The Honourable" Diana Frances Spencer (1961-1975))
 Jarlers yngre sønnner: "The Honourable". 
 Jarlers døtre: "The Lady" (fx "The Lady" Diana Frances Spencer (1975-1981)).
 Viscounter:  "The Right Honourable". 
 Viscounters sønner og døtre: "The Honourable". 
 Baroner: "The Right Honourable"
 baroners sønner og døtre: "The Honourable"

The Honourable bruges om børn af baroner og baronesser, hvis én af deres forældre er arveligt eller livsvarigt medlem af Overhuset. 

Derimod bruges titlen ikke, hvis ingen af forældrene på trods af titler som lord eller lady, er medlem af overhuset. Det gælder fx for børn af højesteretsdommere udnævnt efter 1. april 2010.

Se også 
The Right Honourable

Adelige titler
Politiske embeder 
Parlamentsmedlemmer
Retspersoner
Anton Pannekoek

Antonie (Anton) Pannekoek (født 2. januar 1873, Vaassen, Gelderland, Holland, død 28. april 1960 Wageningen, Gelderland) var en hollandske astronom og marxistisk teoretiker. Han var en af teoretikerne bag Rådskommunismen og medlem af Anden Internationale.

Værker 

 1902 – Dietzgen’s Philosophical Works
 1907 – Socialism & Religion
 1908 – Labor Movement & Socialism
 1908 – Two Sorts of Reforms
 1909 – The New Middle Class
 1909 – Marx and Darwin
 1910 – Prussia in Revolt
 1912 – Marxist Theory and Revolutionary Tactics
 1912 – Hope in the Future
 1917 – After the War Ends
 1918 – The German Revolution
 1919 – The German Election
 1919 – Socialisation
 1920 – World Revolution and Communist Tactics
 1922 – Irish Communist Policy
 1933 – The Personal Act
 1933 – Destruction as a Means of Struggle
 1934 – The Theory Of The Collapse Of Capitalism
 1936 – Party and Class

 1936 – Trade Unionism
 1936 – Workers Councils
 1936 – State Capitalism and Dictatorship
 1936 – Party and Working Class
 1937 – Society and Mind in Marxian Philosophy
 1938 – General Remarks on the Question of Organization
 1940 – Why Past Revolutionary Movements Have Failed
 1942 – Materialism And Historical Materialism
 1944 – Anthropogenesis: A Study in the Origin of Man
 1946 – The Failure of the Working Class
 1947 – Religion
 1947 – Public Ownership and Common Ownership
 1947 – The Fight of the Working Class Against Capitalism
 1948 – Strikes
 1948 – Revolt of the Scientists
 1952 – Letter On Workers Councils
 1952 – The Politics Of Gorter
 1953 – Letter to Socialisme ou Barbarie

Henvisninger 
 K. van Berkel, "Pannekoek, Antonie (1873-1960)", in Biografisch Woordenboek van Nederland.
 Anton Pannekoek texts at Libertarian Communist Library
 Exchange of letters between Cornelius Castoriadis and Anton Pannekoek, originally published in Socialisme ou Barbarie, translated and introduced by Viewpoint Magazine.
 Anton Pannekoek and the Quest For an Emancipatory Socialism
 Anton Pannekoek Astronomical Institute 
 Fintan Lane, Contradicting the Bolsheviks: Anton Pannekoek and European Marxism 
 Marxists.org, Anton Pannekoek Archive, tekster og bøger

Kommunister fra Holland
Astronomer fra Nederlandene
Groß-Zimmern

Groß-Zimmern er en kommune i Kreis Darmstadt-Dieburg med venskabsbyerne
 Saint-Fargeau-Ponthierry, Frankrig siden 1982
 Rignano sull'Arno, Italien siden 2009

Kommunalvalg 2011
Wageningen

Wageningen  er en kommune og en by i den østlige provins Gelderland i Nederlandene.

Byen har  indbyggere.

Wageningen Universitet og relaterede institutioner har ca. 7400 medarbejdere. Mange af de studerende bor i byen, der derfor er kendt som en studenterby.

Galleri

Kilder 

Kommuner i Gelderland
Byer i Gelderland
Gutter (filateli)

Gutter er i filatelistisk sprogbrug den plads mellem frimærker, som gør at de kan adskilles eller perforeres. Denne plads vil normalt ikke eksistere efter det store trykark er blevet skåret ud i passende stykker færdige frimærkeark. Nogle frimærkeark er dog specifikt udtænkt til at bestå af rækker af frimærker, som adskilles af gutter i det færdige frimærkeark, og nogle ark har muligvis også tryk i gutteren. Siden det er normalt at perforeringen af frimærker har en fastlagt bredde, er gutteren mellem frimærker som oftest også af samme størrelse som frimærkerne.

Afledte begreber 
Gutterpar to frimærker med gutter mellem sig udrevet fra frimærkearket.
Gutterblok er en blok bestående af mindst fire frimærker, hvor enten det vertikale eller horisontale par adskilles af gutter.
Guttermargen er en margen som deler et frimærkeark i separate rækker.

Eksterne henvisninger 
 Chess Gutter Pairs and Blocks 
 USA 3c violet Peace of 1783 gutter pair  

Filateli
Hjulspindere

Hjulspindere er nok vores mest kendte gruppe af hjemlige edderkopper. Som navnet antyder, kendes de på deres karakteristiske og ofte store hjulformede spind. Korsedderkoppen er en typisk og velkendt hjulspinder, der i sensommeren og efteråret netop producerer tydeligt hjulformede spind.

Kilder og henvisninger

Hjulspindere på naturbasen.dk

Edderkopper
Peter Mikkelsen (fodbolddommer)

Peter Mikkelsen (født 1. maj 1960 i København, død 30. januar 2019) var en fodbolddommer fra Danmark. Han stoppede sin aktive dommerkarriere som 38-årig i 1998. Inden han stoppede sin karriere nåede han at deltage ved fire store slutrunder (VM i 1990 og 1994 samt EM i 1992 og 1996).
Han blev efter den aktive karriere ansat af det europæiske fodboldforbund, UEFA, som dommerbedømmer til kampe på højeste internationale niveau. Samtidig blev han medlem af DBUs Elitedommergruppe.

24. januar 2014 fik han at vide, at en i udgangspunktet harmløs omgang modermærkekræft havde metastaseret sig til hjernen, en scanning viste at han havde fået fire metastaser i hjernen. Han blev lam i venstre side og måtte sidde i kørestol. Peter Mikkelsen døde den 30. januar 2019.

Karriere 
Peter Mikkelsen blev kåret som verdens bedste dommer i 1991 og 1993. Han blev ligeledes kåret til årtiets bedste dommer i 1997.

VM 1990 
Som blot 30 årig deltog Peter Mikkelsen ved VM 1990 i Italien, hvor han dømte to kampe.
   –   4-1 (gruppespil)
   –   1-0 (ottendedelsfinale)

EM 1992 
   –   0-0 (gruppespil)

VM 1994 

Ved VM slutrunden i 1994 var Peter Mikkelsen af mange udset som favorit til at dømme finalen, men finalen gik i stedet til ungarske Sándor Puhl.
   –   2-2 (gruppespil)
   –   0-2 (gruppespil)
   –   2-0 (ottendedelsfinale)

EM 1996 
   –   1-0 (gruppespil)

Referencer

Eksterne henvisninger 
 
 Kampoversigt  Worldreferee.com 

Personer fra København
Fodbolddommere fra Danmark
Dommere i VM i fodbold 1990
Dommere i VM i fodbold 1994
Peter Mikkelsen

Peter Mikkelsen kan være flere personer:

 Peter Mikkelsen (fodbolddommer) – tidligere fodbolddommer fra Danmark.
 Peter Mikkelsen (badminton) – dansk badmintonspiller.
 Peter Nymann Mikkelsen – dansk fodboldspiller.
Sygehusbomberne

Sygehusbomberne er en forbrydelse begået i 1987 mod sygehusene i Glostrup og Herlev. I kælderen under Glostrup Hospital detonerede en rørbombe og senere blev en tilsvarende, ikke-detoneret bombe, fjernet fra Herlev Hospital. En person kendt som Mario blev kendt skyldig og idømt fire års fængsel.

Sagen
Fredag den 10. juli 1987 omkring klokken 5.45 detonerede en rørbombe i kælderen under sygehuset i Glostrup.

Senere samme dag modtog Københavns Politi på Bellahøj et brev underskrevet af gruppen Mercury, som krævede 16 millioner kroner i løsepenge for ikke at detonere tilsvarende bomber i fem store københavnske forretninger.

Politiets jagt på gerningsmændene pågik igennem weekenden, men om mandagen modtog politiet et nyt brev fra Mercury, som beklagede hændelsen fra om fredagen og informerede om at en tilsvarende bombe befandt sig på Herlev Hospital.

Politiet gennemsøgte Herlev Hospital og fandt den ikke-detonerede bombe. Delene fra denne bombe sammenholdt med fundene fra Glostrup ledte den 11. august politiet på sporet af Mario, som siden blev arresteret og anklaget. Tilsyneladende var der ikke nogen Mercury-gruppe, men alene en enkeltperson bag ugerningen.

Den 10. juni 1988 fandt et nævningeting ved Østre Landsret Mario skyldig i bombesprængningen i Glostrup, forsøget på bombesprængning i Herlev, samt forsøg på afpresning. Han idømtes fire års fængsel.

Kilder
Websitet finans.tv2.dk, historien om Sygehusbomberne i Glostrup og Herlev, besøgt 22. juni 2011
Danske Kriminalsager 1, Dansk Politi-Idræts Forlag A/S

Kriminalsager i Danmark
Bomber
Begivenheder i 1987
Letlands Nationale Kunstmuseum

Letlands Nationale Kunstmuseum () er det største kunstmuseum i Letland, hvor mere end 52.000 kunstværker af lettiske, baltiske og russiske kunstnere opbevares og udstilles.

Museets hovedbygning befinder sig på Krišjāņa Valdemāra ielā 10a i Riga, hovedstaden i Letland. Museumsbygningen er en betydelig historicistisk bygning opført fra 1903 til 1905, efter tegninger af Wilhelm Neumann, som også var museets første direktør i perioden fra 1905 til 1919. Bygningen er en af de senest opførte eklektiske bygninger i Riga, med barokke former udført i sandsten og granit. Indenfor kan man bl.a. spore inspiration fra Jugendstil. Museet lukkede pga renovering i februar 2013 og er genåbnet igen i maj 2016 med bl.a. et nyt stort terrasseanlæg og en større udvidelse under jorden.

Museet har desuden følgende andre afdelinger: Udstillingssalen Arsenāls på Torņa ielā 1,
Romana Sutas og Aleksandras Beļcovas Museum på Elizabetes ielā 57a, Museet for Udenlandsk Kunst (Mākslas muzejs Rīgas Birža) på Doma laukums 6 og Museet for Dekorativ Kunst og Design (Dekoratīvās mākslas un dizaina muzejs) på Skārņu ielā 10/20.

1869 anses for at være museets etableringsår – da åbnede Rigas Maleri-Galleri. I 1905 omdøbtes dette til Rigas Kunstmuseum, i 1940 til Lettiske SSR's Sovjetiske Kunstmuseum, i 1945 til Lettiske SSR's Statslige Lettiske og Russiske Kunstmuseum, i 1964 til Lettiske SSR's Kunstmuseum og i 1987 til Statslige Kunstmuseum. I 1995 fik museet sit nuværende navn.

I begyndelsen rummede museet hovedsagelig udenlandske kunstneres værker fra flere private samlinger. Samlingen af lettiske kunstneres værker igangsatte Vilhelms Purvītis – museets direktør fra 1919 til 1940, og det rummer i dag landets største samling af lettisk kunst. Museet havde før renoveringen omkring 100.000 besøgende årligt på adressen på Krišjāņa Valdemāra ielā, men fik i 2016, samme år som de genåbnede, 333.589 gæster.

Eksterne henvisninger 
Officiel hjemmeside  

Museer i Riga
Museer etableret i 1905
Kunstmuseer
Venø Water Stars

Venø Water Stars er en windsurfingbegivenhed, der afholde hvert år i maj eller juni. Det består af tre forskellige discipliner, Venø rundt, speed og freestyle. Der afvikles forskellige juniorsejladser i de forskellige discipliner.

Eksterne henvisninger 
 Om begivenheden på Venøs hjemmside

Water Stars
Windsurfing
Malaco

Malaco er et svensk konfekturemærke for slik og andre søde sager, som i dag tilhører konfekturevirksomheden Cloetta. Navnet Malaco kommer fra de indledende bogstaver i Malmö Lakrits Compani. De står bag produkter som Lagerman Konfekt, Familie Guf, Strømpebånd, Lakridssnører m.v.

Historie 
Malaco etableredes i 1934 under navnet Malmö Lakrits Compani af det danske A/S Lagerman Junior, der var blevet grundlagt i København i 1905. Virksomheden lå på Lundavägen 17 i Malmø, men flyttede i 1948 til en nybygning på Norbergsgatan i Sofielunds industriområde. Yderligere en fabrik kom til i 1968 på Fabriksvej i Slagelse i Danmark. Ved den sidste udvidelse i 2001 blev fabriksarealet øget til i alt ca. 20.000m2. I 2001 blev der desuden indviet et nyt distributionslager i Slagelse på 6000 m2. I november 2010 blev det meldt ud, at Leaf ville afvikle den danske produktion, der over en periode frem til 2012 skulle udflyttes til Slovakiet. 200 medarbejdere blev opsagt. Fabrikken i Malmø nedlagdes i april 2001, og siden da findes i Malmø ikke længere fremstillingsvirksomhed, men udelukkende et lager.

Salget af Malacos produkter var i begyndelsen begrænset til Norden, men fra 1950'erne forekom sågar eksport til USA. I 1988 opkøbtes Malaco af Marabou-koncernen, og kom dermed fra 1990 til at indgå i Freia Marabou A/S, som til gengæld opkøbtes af Kraft General Foods i 1993. I 1997 videresolgtes Malaco til den hollandske fødevarekoncern CSM. Efter CSM opkøbte den finske virksomhed Huhtamäkis konfekturedel Leaf (med oprindelse i blandt andet Ahlgrens Tekniska Fabrik), samledes begge virksomheder som MalacoLeaf AB. Efter et ejerskifte i marts 2005 ændredes navnet til Leaf.

Lagerman Lakridskonfekt 
I sommeren 2011 ændrede Malaco den traditionsrige Lagerman Lakridskonfekt, så den indeholder naturlige farvestoffer og aromaer. Da denne når de danske butikker op mod juletid, opstår der forbrugerstorm på diverse internetfora og sociale medier, fordi forbrugerne mener, at smagen er ændret. Malaco tilpasser herefter produktet i samarbejde med de mest kritiske forbrugere, så smagen igen kommer til at minde om den oprindelige konfekt.

Referencer 

Slik
Konfekturevirksomheder fra Sverige
Virksomheder i Malmø
Etableret i 1934
Ophørt i 1997
Cloetta
Konfekturemærker
Eskallonia-ordenen

Eskallonia-ordenen (Escalloniales) er en monotypisk orden, som er oprettet i og med version 3 af APG-systemet fra 2009. Derfor rummer ordenen kun én familie, nemlig den nedennævnte. Alle karakteristika er altså lig med dem, der er fælles for arterne i denne familie, og der henvises til beskrivelsen dér.

 Eskallonia-familien (Escalloniaceae)

 

en:Escalloniales
Cinco de Mayo

Cinco de Mayo ("Femte Maj") er en mærkedag som afholdes den 5. maj. Den afholdes regionalt i Mexico, hovedsagelig i staten Puebla, hvor dagen kaldes El Dia de la Batalla de Puebla ("Dagen for Slaget ved Puebla") og markerer dagen for den mexicanske hærs sejr over franske styrker under Slaget ved Puebla den 5. maj 1862, under ledelse af general Ignacio Zaragoza Seguín.

Derudover markeres dagen også i USA, hvor den tjener som en fejring af mexicansk kulturarv og forbrødringen af USA og Mexico i årene efter den Amerikanske Borgerkrig.

I modsætning til en udbredt opfattelse, så er Cinco de Mayo ikke den mexikanske uafhængighedsdag, den vigtigste nationalpatriotiske helligdag i Mexico.

Referencer

Se også 

 Mexicos historie

Eksterne henvisninger 

Helligdage
Mærkedage
Kultur i Mexico
Sort Ashford-marmor

Sort Ashford-marmor (Ashford black marble) er en mørkegrå kalksten (og dermed geologisk betragtet ikke en marmor), som bliver sort, når den poleres. Stenen brydes ved Ashford i Derbyshire. Sort marmor var populær i 1700- og 1800-tallet og er blevet brugt til en stor mængde sager, såsom klokker, lysestager, snus- og tobaksæsker, kors, blækhuse, obelisker og termometre.

Henry Watson spillede en vigtig rolle i udviklingen af den lokale reliefskærerindustri i 1750'erne. Han var onkel til geologen White Watson og havde et værksted nær Ashford, hvor han kunne udnytte vandkraften. Sort marmor blev anvendt som underlag for intarsia (eller pietra dura), en type mosaik, hvor forskellige indlagte stenarter i forskellige farver danner sirlige ornamenter. Blandt de almindelige motiver var små blomster som forglemmigej og liljekonval.

William Martin (1767-1810) var naturvidenskabsmand, palæontolog og ven af White Watson. Han foreslog, at videnskaben skulle anvende fossiler som bevis til støtte for studiet af naturhistorie. Martin publicerede de første farvebilleder og videnskabelige undersøgelser af fossiler på engelsk. Han omtalte, at Watson og hans onkel havde fundet fossiler af Orthoceras i sort Ashford-marmor og kaldte disse fossiler krokodillehaler.

Derby Museum har et diagram forestillende Ecton Hill i Staffordshire lavet bl.a. af sort Ashford-marmor.

Kilder 

Mineraler
Kalksten
Reggie Brown

Reginald B. "Reggie" Brown (født 28. september 1980) er en amerikansk komisk stemmelægger, skuespiller, model, forfatter og efterligner bedst kendt for sit portræt af den amerikanske præsident Barack Obama.

Brown er oprindeligt fra Chicago og blev født i landsbyen Maywood, Illinois, en forstad til Chicago. Da han voksede op, tog Brown sig af sine yngre brødre og søster. I gymnasiet, begyndte Brown at udføre imitationer af berømtheder, herunder aftryk af skuespilleren Sean Connery, komikeren Bill Cosby og den fiktive karakter Tony Soprano fra The Sopranos.

Brown begyndte at tage skuespil og stemm- lektioner hos Acting Studios Chicago, og begyndte snart som bidragyder til Fearless Radio, en on-line station, og som vært for Akira tv. 

I juni 2011, tiførte Brown underholdning på Republican Leadership Conference med vittigheder om præsident Obama. Men da Brown fortalte vittigheder om potentielle republikanske præsidentkandidater i 2012, blev hans mikrofon frakoblet, og han blev eskorteret væk scenen, da han var begyndt sin sekvens om Michelle Bachmann.

Filmografi 
 Hannah Montana (2010)
 Huckabee (2010)
 Lopez Tonight (2010)
 Jimmy Kimmel Live! (2011)
 Piscopo After Dark (2010
 Stossel (2011)
 The Obama Effect (2008)
 The Tonight Show with Jay Leno (2011) 
 Workaholics (2011)
 WWE Capitol Punishment (2011)

Referencer

Eksterne henvisninger 

 

Standupkomikere fra USA
Tv-forfattere fra USA
Skuespillere fra Illinois
Helgö

Helgö er en ø, landsby og oldtidshandelsplads i søen Mälaren i Ekerö kommun, Stockholms län i Sverige. Øens største bredde er omkring 1,5 km,  den er omkring 5 km lang og har et areal på 48 hektar. Den ligger tæt ved sydsiden af Ekerö. Antal fast boende på Helgö var i 2005 141 personer. 

Øen er især kendt for et større oldtidsmindeområde, det såkaldte Helgösamhället (Helgösamfundet). På Helgös nordøstlige ende ligger folkehøjskolen Kaggeholm.

Helgösamfundet
 

Helgö med Helgöbopladsen er en gammel handels- og værkstedsplads. Området består af syv husgrupper, fem gravfelter og et voldsted fra 200 til 500 år e. Kr. Den gamle handelsby på Helgö opstod omkring år 200, og er dermed omkring 500 år ældre end Birka på Björkö. Allerede i 400-tallet fandtes gode håndværkere på stedet; der er blandt andet fundet rige spor efter guldsmedjer og andre værksteder. Helgös storhedstid anses for at være folkevandrings- (400-550 e.Kr.) og vendeltid (550-800 e.Kr). Det avancerede bronzestøberi og håndværk ophørte i 600-tallet og Helgö blev en  mere ordinær landbrugsegn. I slutningen  af vendeltiden (750 e.Kr.) opstod Birka og dominerede handelen i mälardalen frem til slutningen af 900-tallet, da Sigtuna overtog  handelen.    

Der findes beviser på fjerne handelsforbindelser i form af en lille Buddha fra Nordindien og en dåbskåbe fra Egypten begge dateret til 500-tallet. Mønter fra Ravenna, Rom, Byzans og Arabien viser pladsens betydning. Øens købmænd kan have haft kongefamilierne fra Vendel og Uppsala som kunder for deres luksusartikler.

Helgösamhället blev udgravet i 1954 og viste bopladser og  et værkstedsområde. De blev en international sensation.

Billeder

Områder på Helgö
 Lurudden
 Västgården
 Bona
 Nytorp
 Kaggens täppa
 Helgö bol
 Slottshagen
 Gammelgårdsudden
 Kaggeholm
 Långnäs (også kaldt Långnäset)

Noter

Eksterne henvisninger 

 Om Helgö på Ekerö kommuns website 
 Karin Calissendorff: "Helgö - unikt handelscentrum eller vanlig bondgård?" (Fornvännen 1991; s. 106-110) 
 Frands Herschend: "Hus på Helgö" (Fornvännen 1995; 90:4, s. 221-228) 
 Wilhelm Holmqvist: "Gårdsanläggningar från yngre järnåldern på Helgö (Lillön), Ekerö socken i Mälaren" (Fornvännen 1957; s. 97-115) 
  Wilhelm Holmqvist: "Fynden från Helgö : en översikt" (Fornvännen 1957; s. 209-226) 
 Wilhelm Holmqvist: "Ett Helgöspänne" (Fornvännen 1969; s. 203-208) 
 Birger Nerman: "Ostbaltiskt från yngre vendeltid bland fynden från Helgö, Ekerö" (Fornvännen 1956, s. 148-152) 
 Per H.Ramqvist: "Helgö - unikt handelscentrum eller vanlig bondgård?" (Fornvännen 1990; s. 57-67) 

Uppland
Øer i Mälaren
Fortidsminder i Sverige
Anthony Bonsante

Anthony "The Bullet" Bonsante (født 28. oktober 1970 i Crosby, Minnesota) er en professionel bokser og tidligere konkurrent i reality tv-programmet The Contender. Han arbejder også om natten som vejleder i et distributionscenter.

Privatliv 
Bonsante er far til to børn, og han anser dem meget for af sin inspiration, især i ringen. Han er meget stolt af sine børn og hans arbejdsmoral.

The Contender 
Han var deltager i reality tv-programmet The Contender, kort før han kæmpede mod fremtids deltager Peter Manfredo og tabte.  Kampen var Manfredos første forsvar af WBO og NABA Letmellemvægttitlerne. Bonsante havde tidligere vundet en kamp om den ledige IBU Supermellemvægt titel.

I showet, blev han placeret på West Coast holdet og kæmpede mod Brent Cooper i den sjette første 1. omgang kamp. Han vandt i med karakteristiske aggressive stil. 

Efter at være blevet ramt af en uppercut fra Jesse Brinkley i kvartfinalen på trods af at have haft de bedste slag med sin karakteristiske aggressive bokse-stil blev han slået i dørken, og befandt sig fladt på kanvassen.

Bonsante udkæmpede en revanchekamp mod Jesse Brinkley i The Contender Rematch realityprogram, hvor han udboksede sin mostander. Selvom ringside-kommentatorne gav kampen til Tony, tildelte dommerne sejren til Brinkley.

Bokse-karriere 
I juli 2006 blev han slået af Supermellemvægt udfordreren Allan Green på ESPN.  

Den 20. januar 2009 blev det meddelt, at Bonsante ville forsvare sin Minnesota mellemvægttitel mod udfordreren Andy Kolle på Grand Casino Hinckley den 27. marts samme år. Andy Kolle vandt via en TKO i 3. omgang, hvorefter Anthony Bonsante annoncerede sin pensionering fra sporten.

Referencer 

Boksere fra USA
Svend Blach

Niels Svend Blach (født 6. december 1893 i København, død 10. december 1979 i København) var en dansk hockeyspiller, som vandt en olympisk sølvmedalje i hockey under OL 1920 i Antwerpen. Han var med på det danske hold, som endte på andenpladsen i hockeyturneringen efter Storbritannien. Med på holdet var også hans bror, Ejvind Blach.

Svend Blach spillede for Københavns Hockeyklub. Han kom fra en hockeyfamilie; ud over Ejvind spillede også broren Arne Blach hockey og deltog ved OL 1928 og 1936, ligesom Arnes søn (Svends nevø) Preben Blach var med på landsholdet ved OL 1948.

Referencer

Eksterne henvisninger 
 

Personer fra København
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920